EL
C 156/42
Επίσημη Εφημερίδα της Ευρωπαϊκής Ένωσης
3.5.2023
Για παράδειγμα, οι απαιτήσεις των αρχικών προδιαγραφών (όσον αφορά την τοποθέτηση στο προϊόν της ημερομηνίας παραγωγής και της ονομασίας της ορεινής περιοχής και/ή του αλπικού βοσκοτόπου) έχουν καταστεί περιττές λόγω της τεκμηρίωσης που πρέπει πλέον να παρέχεται για τους σκοπούς της απόδειξης της καταγωγής.
Αποσαφηνίζεται το σήμα καζεΐνης που πρέπει να χρησιμοποιείται.
Η τοποθέτηση του σήματος αυτού στη συσκευασία των μερίδων τυριού καθίσταται περιττή, διότι η ιχνηλασιμότητα των παρτίδων είναι εγγυημένη στην περίπτωση των μερίδων.
Οι κανόνες για τις ιδιωτικές ετικέτες που ορίζονται στο σημείο 5 στοιχείο η) (Επισήμανση) των αρχικών προδιαγραφών προϊόντος μεταφέρονται στο σημείο 4.8 (Επισήμανση).
«Επιτρέπεται η χρήση ιδιωτικών ετικετών.
Ωστόσο, η ιδιωτική ετικέτα δεν πρέπει να παραπλανά τον καταναλωτή ή να βλάπτει την καλή φήμη της ΠΟΠ.»
Αιτιολόγηση Αποσαφηνίζονται και διευρύνονται οι απαιτήσεις σχετικά με τη διαχείριση των ιδιωτικών ετικετών.
Οι ιδιωτικές ετικέτες θα εξακολουθήσουν να επιτρέπονται.
7.
Τροποποιήσεις συντακτικού χαρακτήρα
7.1.
Επικαιροποιούνται η ονομασία και τα στοιχεία επικοινωνίας της αρμόδιας αρχής του κράτους μέλους.
7.2.
Η διεύθυνση της αιτούσας ομάδας διορθώνεται.
Αιτιολόγηση Η διεύθυνση της αιτούσας ομάδας έχει αλλάξει από τότε που προστατεύθηκε η ονομασία και, επομένως, επικαιροποιείται μαζί με τα τροποποιημένα στοιχεία της αρμόδιας αρχής.
7.3.
Οργανισμός ελέγχου
Η ενότητα που περιέχει τα στοιχεία επικοινωνίας του οργανισμού ελέγχου τροποποιείται διότι ο εν λόγω οργανισμός είναι πλέον ιδιωτική εταιρεία, δηλαδή η Lacon GmbH.
7.4.
Αλλαγές στη διάταξη/παρουσίαση των προδιαγραφών προϊόντος
Επαναρίθμηση και τροποποίηση ορισμένων τίτλων για να καταστούν οι πληροφορίες σαφέστερες και ακριβέστερες.
7.5.
Εθνικές απαιτήσεις
Το κεφάλαιο «Εθνικές απαιτήσεις» απαλείφεται χωρίς να αντικατασταθεί, δεδομένου ότι οι απαιτήσεις αυτές είναι περιττές υπό το πρίσμα των κανονιστικών απαιτήσεων.
ΕΝΙΑΙΟ ΕΓΓΡΑΦΟ
«Vorarlberger Alpkäse» Αριθ.
ΕΕ: PDO-AT-1413-AM01 — 5.4.2022 ΠΟΠ (X) ΠΓΕ ( ) 1.
Ονομασία/-ες [ΠΟΠ ή ΠΓΕ] «Vorarlberger Alpkäse»
2.
Κράτος μέλος ή τρίτη χωρά Αυστρία
3.
Περιγραφή του γεωργικού προϊόντος ή του τρόφιμου
3.1
Τύπος προϊόντος [που περιλαμβάνεται στο παράρτημα XI] Κλάση 1.3.
Τυριά